Cofradía de la Exaltación de la Santa Cruz

A Cofradía de la Exaltación de la Santa Cruz (en aragonés Cofadría de l'Aponderación d'a Santa Cruz) ye una cofadría d'a Semana Santa zaragozana.

Historia
200px|thumb|left|Elevación de la Cruz
Fue establita en 1987 por un grupo de 20 cofadres que pararon cuenta que en a procesión d'a Semana Santa de Zaragoza mancaba un paso que si que existiba en procesions d'atras ciudaz, un paso que representara l'inte en que se puyaba a Chesús con a Cruz. En o mesmo anyo en que s'establió a cofadría tamién se creyó a suya sección de tambors.

A primera vegata que salió ista cofadría a las carreras estió en l'anyo 1988, en ista procesión levoron o Cristo muerto propiedat d'a parroquia de Santa Chema que ye a suya seu.

En l'anyo 1991 procesionoron con o Cristo de Santa Monica que heba sobrevivito a los seches de Zaragoza. Ya en 1993 s'adquiere o paso tetular d'a cofadría que se remata con tres nuevas feguras en 1998, salindo ya rematato por primera vegata en a procesión de 1999.

Pasos
200px|left|thumb|Paso Insignia
Elevación de la Cruz: Obra de Ricardo Flecha (1993) representa l'inte en que se puyaba a Chesús con a Cruz. Bi ha atras tres feguras en a escena, antimás de Chesús, que representan as tres edaz: un viello, un choven y un nino.
Paso Insignia: Tamién obra de l'autor d'o paso prencipal, Ricardo Flecha (1999). Iste paso, que ye levato a huembros por dieciseis chirmans ye una gran cruz de fusta. Os adornos d'a cruz son d'un antigo paso de Zamora, obra de Mariano Benlliure.

Uniforme y emblema
O suyo habito ye una tunica blanca con una francha negra y un centurón negro que forman una cruz. Caperucho y guantes negros. Tercerol negro los chirmans portaestandartes y cetrers.

O emblema ye a Santa Cruz con as cuerdas que s'emplegoron ta puyar a Cruz.

Exaltacion